CELEX: 62008CN0517
Language: el
Date: 2008-11-25 00:00:00
Title: Υπόθεση C-517/08 P: Αναίρεση που άσκησε στις 25 Νοεμβρίου 2008 οι Makhteshim-Agan Holding BV, Alfa Agricultural Supplies SA και Aragonesas Agro, SA κατά της αποφάσεως που εξέδωσε το Πρωτοδικείο (τέταρτο τμήμα) στις 9 Σεπτεμβρίου 2008 στην υπόθεση T-75/06, Bayer CropScience AG κ.λπ. κατά Επιτροπής

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/19
            
         Αναίρεση που άσκησε στις 25 Νοεμβρίου 2008 οι Makhteshim-Agan Holding BV, Alfa Agricultural Supplies SA και Aragonesas Agro, SA κατά της αποφάσεως που εξέδωσε το Πρωτοδικείο (τέταρτο τμήμα) στις 9 Σεπτεμβρίου 2008 στην υπόθεση T-75/06, Bayer CropScience AG κ.λπ. κατά Επιτροπής
   (Υπόθεση C-517/08 P)
   (2009/C 19/34)
   Γλώσσα διαδικασίας: η αγγλική
   Διάδικοι
   
      Αναιρεσείουσες: Makhteshim-Agan Holding BV, Alfa Agricultural Supplies SA, Aragonesas Agro, SA (εκπρόσωποι: C. Mereu, K. Van Maldegem, δικηγόροι)
   
      Έτεροι διάδικοι κατ' αναίρεση: Επιτροπή των Ευρωπαϊκών Κοινοτήτων, Bayer CropScience AG, European Crop Protection Association (ECPA), Βασίλειο της Ισπανίας
   Αιτήματα των αναιρεσειουσών
   Οι αναιρεσείουσες ζητούν από το Δικαστήριο, κατόπιν επ' ακροατηρίου συζητήσεως:
   
               —
            
            
               να αναιρέσει την απόφαση του Πρωτοδικείου στην υπόθεση Τ-75/06 και
            
         
               —
            
            
               να ακυρώσει την απόφαση 2005/864/ΕΚ (1) της Επιτροπής, της 2ας Δεκεμβρίου 2005, σχετικά με τη μη καταχώριση της ουσίας endosulfan στο παράρτημα I της οδηγίας 91/414/ΕΟΚ (2) του Συμβουλίου και με την ανάκληση των εγκρίσεων για τα φυτοπροστατευτικά προϊόντα που περιέχουν αυτή τη δραστική ουσία· ή,
            
         
               —
            
            
               επικουρικώς, να αναπέμψει την υπόθεση στο Πρωτοδικείο και
            
         
               —
            
            
               να καταδικάσει την καθής πρωτοδίκως στα δικαστικά έξοδα (περιλαμβανομένων και εκείνων ενώπιον του Πρωτοδικείου).
            
         Λόγοι αναιρέσεως και κύρια επιχειρήματα
   Οι αναιρεσείουσες διατείνονται ότι το Πρωτοδικείο παραβίασε το κοινοτικό δίκαιο, στο μέτρο που απέρριψε την προσφυγή τους περί ακυρώσεως της αποφάσεως 2005/864/ΕΚ της Επιτροπής, της 2ας Δεκεμβρίου 2005, σχετικά με τη μη καταχώριση της ουσίας endosulfan στο παράρτημα I της οδηγίας 91/414/ΕΟΚ και με την ανάκληση των εγκρίσεων για τα φυτοπροστατευτικά προϊόντα που περιέχουν αυτή τη δραστική ουσία. Ειδικότερα, οι αναιρεσείουσες ισχυρίζονται ότι το Πρωτοδικείο διέπραξε πλείονα σφάλματα κατά την ερμηνεία τόσο των πραγματικών περιστατικών όσο και των νομικών διατάξεων που είχαν εφαρμογή στην περίπτωσή τους. Αυτό, είχε κατά την άποψή τους, ως συνέπεια να υποπέσει το Πρωτοδικείο σε πλάνη περί το δίκαιο, ιδίως καθόσον:
   
               (i)
            
            
               δεν δέχθηκε ότι οι αναιρεσείουσες είχαν περιέλθει σε κατάσταση ανωτέρας βίας λόγω της συμπεριφοράς των αρμόδιων αρχών, οπότε η εκ μέρους τους απόρριψη του αιτήματος περί παρατάσεως των διαδικαστικών προθεσμιών συνιστούσε πρόδηλο σφάλμα εκτιμήσεως και
            
         
               (ii)
            
            
               έκρινε ότι δεν είχαν προσβληθεί τα δικαιώματα άμυνάς τους.
            
         
      (1)  ΕΕ L 317, σ. 25.
   
      (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230, σ. 1).